**ОКВИРНИ СПОРАЗУМ**

**Закључен између:**

1. Наручиоца **Привредно друштво за транспортне услуге, одржавање и оправку моторних возила „Аутотранспорт“д.о.о.Костолац** са седиштем у **Костолцу** , улица **Николе Тесле бр.19**, ПИБ**: 103406143,** Матични број: **17577646,** кога заступа в.д. директор Ненад Марковић, дипл.инж.електротехнике (у даљем тексту: **Наручилац**)

и

1. ­­-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Добављач**);

За потребе овог споразума Наручилац и Добављач у даљем тексту: стране Оквирног споразума

**УВОДНЕ НАПОМЕНЕ:**

**Стране Оквирног споразума сагласно констатују да је наручилац:**

* спровео поступак набавке **„**Пнеуматици**“** бр. набавке НПЗ 220398 са циљем закључења Оквирног споразума са једним добављачем на период од две године;
* да је Добављач \_\_\_\_\_\_\_\_\_\_\_\_\_ доставио Понуду бр.\_\_\_\_\_\_\_ од \_\_\_\_\_\_\_\_.године, са исказаним јединичним ценама која чини саставни део овог Оквирног споразума (у даљем тексту: Понуда),
* овај Оквирни споразум не представља обавезу Наручиоца;
* обавеза настаје закључивањем/слањем појединачних наруџбеница на основу овог Оквирног споразума.

**ПРЕДМЕТ ОКВИРНОГ СПОРАЗУМА**

**Члан 1.**

Предмет Оквирног споразума је утврђивање услова за закључивање/слање појединачних наруџбеница о набавци добара **„** Пнеуматици **“** између Наручиоца и Добављача у складу са условима и свим захтевима Наручиоца из позива за подношење понуда за Набавку бр.**НПЗ 220398,** Понудом добављача, одредбама овог Оквирног споразума и стварним потребама Наручиоца.

**Члан 2.**

Спецификација са списком добара на које се односи овај споразум, и јединичним ценама истих, дата у понуди добављача, у прилогу овог Оквирног споразума чини његов саставни део.

Стране Оквирног споразума су сагласне да због природе делатности a у зависности од стварних потреба Наручиоца и/или наступања оправданих околности, количина добара која ће се набављати може бити мања или већа од Оквирних количина из понуде, а добављач се одриче постављања било каквог одштетног захтева по овом основу.

Наручилац задржава право да добра која нису наведена у техничкој спецификацији, а представљају еквивалент предмету набавке или су у логичкој вези са истом, набави од добављача, искључиво по ценама из важећег ценовника добављача на дан упућеног захтева, на основу дате писмене сагласности одговорног лица наручиоца и до прецизиране максималне вредности Оквирног споразума.

**ТРАЈАЊЕ ОКВИРНОГ СПОРАЗУМА**

**Члан 3.**

Стране Оквирног споразума су сагласне да је овај Оквирни споразум закључен на одређено време и траје док трају потребе Наручиоца за добрима која су предмет овог Оквирног споразума, а најдуже две године од дана закључења и ступања овог споразума на снагу, или до утрошка финансијских средстава из члана 4. Из овог Оквирног споразума.

**ВРЕДНОСТ ОКВИРНОГ СПОРАЗУМА**

**Члан 4.**

Вредност Оквирног споразума износи \_\_\_\_\_\_\_\_\_\_\_\_\_\_ без обрачунатог ПДВ-а, односно \_\_\_\_\_\_\_\_\_\_\_\_\_динара са обрачунатим ПДВ-ом.

Појединачне наруџбенице за предмете набавке извршаваће се по јединичним ценама из прихваћених понуда Добављача. Укупна вредност свих издатих наруџбеница не може бити већа од вредности Оквирног споразума из претходног става.

Наручилац може након закључења Оквирног споразума без спровођења поступка набавке повећати обим предмета набавке, с тим да се вредност Оквирног споразума може повећати максимално до 5% од укупне вредности првобитно закљученог Оквирног споразума.

Стране Оквирног споразума су сагласне да су исказане цене добара дате у понуди од стране добављача, које су попуњене и потписане на обрасцу структре цена добара, фиксне и непроменљиве за цео период важења овог Оквирног споразума.

**НАЧИН И УСЛОВИ РЕАЛИЗАЦИЈЕ ОКВИРНОГ СПОРАЗУМА**

**Члан 5.**

Након закључења и ступања на снагу Оквирног споразума, стране Оквирног споразума су сагласне да ће добављач добра из предмета овог Оквирног споразума испоручивати сукцесивно, одн. када настане потреба Наручиоца за предметном набавком. Наручилац ће Добављачу издавати Наруџбеницу у електронском облику (скенирану, оверену и потписану) у складу са стварним потребама која ће садржати све битне елементе из дате понуде Добављача.

Наручилац ће при слању Наруџбенице путем електронске поште од Добављача захтевати да на исти начин потврди пријем позива, што је Добављач дужан и да учини. Наручилац при слању Наруџбенице доказује само слање позива, односно да је електронско обавештење напустило његов информациони систем, а не одговара за то да ли је добављач стварно примио позив.

О евентуалној промени електронске поште Добављач писаним путем обавештава Наручиоца. Уколико Наручилац од Добављача не прими промену електронске поште, позив се шаље на до тада саопштене адресе.

**НАЧИН И РОК ПЛАЋАЊА**

**Члан 6.**

Рок плаћања је до \_\_\_\_\_\_ дана од дана пријема исправног рачуна на архив наручиоца, а након извршене испоруке, на основу Наруџбенице и обострано потписане отпремнице у складу са овим Оквирним споразумом.

Рачун из претходног става се доставља Наручиоцу на адресу: Николе Тесле 19, 12208 Костолац .

Плаћање се врши на текући рачун из понуде добављача.

**НАЧИН, РОК И МЕСТО ИСПОРУКЕ**

**Члан 7.**

Стране Оквирног споразума су сагласне да испорка добара врши **сукцесивно.**

Рок испоруке не може бити дужи од \_\_\_\_\_\_ календарских дана од дана пријема Наруџбенице.

Место испоруке је \_\_\_\_\_\_\_\_\_\_\_\_\_\_\_

**КВАЛИТАТИВНИ И КВАНТИТАТИВНИ ПРИЈЕМ**

**Члан 8.**

Испоруци добара присуствују представници Добављача и Наручиоца и том приликом потписују Записник о примопредаји (квалитативном и квантитативнм пријему добара) и отпремницу.

Представници наручиоца, именовани решењем о формирању комисије за квантитативни и квалитативни пријем добара од стране зак. заступника- директора, том приликом сачињавају и потписују и Записник о квалитативном и квантитативном пријему добара.

Уколико се приликом пријема добара утврди да добра која Добављач испоручује Наручиоцу имају недостатке, тј. нису сагласна уговореном квалитету или квантитету, наведено се констатује Записником о квантитативном и квалитативном пријему добара и Добављач је дужан да испоручи недостајуће количине или изврши замену добара која има квалитативне недостатке најкасније у року од 2 (два) дана од претходне испоруке приликом које су утврђени недостаци.

Добављач је дужан да прилоком испоруке добара у пословном седишту наручиоца или на локацији како је то наведено у члану 7. овог Оквирног споразума испоруку организује у потпуности у складу са одредбама Закона о безбедности и здравља на раду и са свим мерама безбедности и здравља на раду које примењује наручилац.

**ГАРАНЦИЈА**

**Члан 9.**

Када се утврди да испоручена добра у току трајања гарантног рока имају недостатке или не одговарају техничким какрактеристикама наведеним у позиву за подношење понуде Наручилац има право на рекламацију у току трајања гарантног рока, тако што ће у писаном облику доставити Добављачу приговор на квалитет, а најкасније у року од 5 (пет) дана од дана сазнања за недостатак.

Добављач се обавезује да у гарантном року, о свом трошку отклони све евентуалне недостатке на испорученим добрима, под условима утврђеним у техничкој гаранцији и важећим законским прописима Републике Србије.

У случају потврђивања чињеница изложених у рекламационом акту Наручиоца, Добављач ће испоручити добра у замену за рекламирану о свом трошку, најкасније 2 дана од дана повраћаја рекламираног добра од стране Добављач.

Гарантни рок се продужава за време за које добра, због недостатка у гарантном року, нису коришћена на начин за која су купљена и време проведено на отклањању недостатака на добрима у гарантном року.

Сви трошкови који буду проузроковани Наручиоцу, а везани су за отклањање недостатака на добрима која се испоручују Наручиоцу сагласно овом Оквирном споразуму, у гарантном року, иду на терет Добављача.

**РАСКИД ОКВИРНОГ СПОРАЗУМА**

**Члан 10.**

Стране Оквирног споразума су сагласне да се овај Оквирни споразум може споразумно раскинути ако наступе посебне околности које онемогућавају нормално извршавање Оквирног споразума.

Овај споразум се може раскинути на оправдани захтев Наручиоца.

Наручилац може једнострано раскинути овај споразум достављањем писане изјаве добављачу о раскиду Оквирног споразума препорученом пошиљком на адресу седишта наведеној у понуди добављача и то у случајевима:

* да Добављач без оправданог разлога одбије да прими Наруџбеницу и по њој изврши испоруку добара у складу са овим Оквирним споразумом;
* злоупотребе и преварног поступања Добављача (нпр. фактурисање добара која су предмет овог споразума по ценама изнад цена из понуде).
* у случају кашњења у испоруци дужем од 8 дана након истека рока за испоруку по прихваћеној понуди.

Стране Оквирног споразума су сагласне да у случају једностраног раскида Оквирног споразума од стране Наручиоца, добављач је дужан да наручиоцу надокнади штету и изгубљену добит.

Наручилац ће једнострано раскинути овај споразум у односу на одређеног Добављача у случају:

* изласка појединог члана из заједничке групе понуђача која је једна од страна потписника овог Споразума.

**РЕШАВАЊЕ СПОРОВА**

**Члан 11.**

Све спорове који проистекну у извршењу овог Оквирног споразума, стране овог Оквирног споразума ће решавати споразумно. У случају да споразум није могућ, спор ће решавати Привредни суд у Пожаревцу.

**ПРЕЛАЗНЕ И ЗАВРШНЕ ОДРЕДБЕ**

**Члан 12.**

За све што није регулисано овим Оквирним споразумом примењиваће се одредбе закона о облигационим односима, други прописи који регулишу ову материју и захтеви и услови наручиоца за набавку „Пнеуматици**“** бр. НПЗ 220398.

**Члан 13.**

Овај Оквирни споразум се сматра закљученим на дан када су га потписали овлашћени заступници страна Оквирног споразума, ако га овлашћени заступници страна Оквирног споразума нису потписали истог дана споразум се сматра закљученим на дан потписа по временском редоследу.

Саставни део овог споразума чине:

* прилог – Понуда Добављача са јединичним ценама бр.\_\_\_\_\_\_\_\_ од \_\_\_\_\_\_\_\_\_\_\_\_ године.

**Члан 14.**

Овај Оквирни споразум је закључен у 3 (три) истоветна примерка од којих 2 (два) припадају Наручиоцу, а 1 (један) Добављачу из овог Оквирног споразума.

Стране Оквирног споразума сагласно изјављују да су Оквирни споразум прочитале, разумеле и да одредбе овог споразума у свему представљају израз њихове стварне воље.

**ДОБАВЉАЧ НАРУЧИЛАЦ**

**ПД „Аутотранспорт“ д.о.о. Костолац**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**В.Д.Директор**

**Ненад Марковић, дипл.инж.електротехнике**